Øystein Eriksen Søreide

Øystein Vegard Eriksen Søreide (født 1969) er en norsk næringslivsleder og tidligere politiker.

Han er utdannet sivilmarkedsfører. Han har vært markedssjef i humanitære organisasjoner som CARE Norge, SOS-barnebyer og UNICEF Norge. Han har også vært markedssjef og salgssjef for Europa, Afrika og Midtøsten i O. Mustad & Søn, sjefsekretær i Oslo Høyre og daglig leder for Høyres valgfond.

Han var byråd for helse og sosiale tjenester i Oslo kommune fra 2013 til 2015, mens Stian Berger Røsland var byrådsleder. Fra 2016 til 2019 var Søreide ansatt som bydelsdirektør i Bydel Grorud i Oslo kommune.

I 2019 ble han administrerende direktør i NHO-foreningen Abelia.

Søreide er født i Oslo og oppvokst i Sandnes. Han kommer fra en adventistfamilie, og i to år bodde de i Togo, der faren var byggeleder for et misjons- og bistandsprosjekt. Han har bodd i Oslo siden 1991.

Han har tidligere vært gift med Høyre-politiker Ine Marie Eriksen Søreide.

 Referanser 

Kategori:Byråder i Oslo
Kategori:Høyre-politikere i Oslo
Kategori:Norske forretningsfolk
Kategori:Alumni fra Handelshøyskolen BI
Kategori:Personer fra Sandnes kommune